Bewaar Jou Hart - 02 (“God se Soeklig op die Sonde")
Ons het verlede week gekyk na Jonathan Edwards se 24ste Vaste Voorneme vir ’n Heilige Lewe, nl.: Ek het die vaste voorneme om elke keer wanneer ek enige ooglopende sonde begaan, die oorsprong daarvan op te spoor en dit dan doelbewus nié meer te doen nie en ook om daadwerklik en met al my mag, teen die oorsprong daarvan te veg en te bid.
Ons het terselfdertyd gekyk na ses sleutelaspekte wat Steven Rees aangespreek het t.o.v. hoe ons hierdie 24ste voorneme van Edwards in ons eie lewe kan toepas – ons het gesien dat Rees sê dat ons...:
· Die bestaan van sonde moet erken;
· Dat jy moet saamstem met God oor hoe Hy oor jou sonde voel en wat Hy van jou sonde sê – m.a.w. jy moet posisie saam met God inneem teen jou sonde; dit erken en dit dan ook bely;
· Nie alleen moet jy sonde erken en bely nie, maar jy moet dit ook naspoor tot in sy wortel – tot by sy oorsprong.
· Sonde moet altyd tot opregte belydenis en bekering lei.
· Die vyfde sleutelaspek is dat jy doelbewus en met al jou mag teen sonde sal veg.
· Die laaste sleutelaspek is om teen sonde te bid.
Bewaar Jou Hart - 02 (“God se Soeklig op die Sonde...